****

OPĆINA TOMPOJEVCI

**VODIČ ZA GRAĐANE**

**PRORAČUN OPĆINE TOMPOJEVCI ZA 2017. GODINU**

**I PROJEKCIJA PRORAČUNA ZA**

**2018. I 2019. GODINU**

**UVODNA RIJEČ OPĆINSKOG NAČELNIKA**

Dragi mještani Općine Tompojevci,

Predstavljamo Vam Proračun za građane za 2017. godinu. U njemu je prikazano na koji način Općina Tompojevci prikuplja i investira sredstva. Kako bi Vam omogućili uvid u rad naše Općine i učinili je što transparentnijom, molim Vas posjetite nas na našoj službenoj stranici [www.opcina-tompojevci.hr](http://www.opcina-tompojevci.hr)

Općinski proračun složeni je financijski dokument, te se ovim Vodičem želi na jednostavan i razumljiv način dati uvid u temeljne proračunske pojmove, općinske prihode i rashode, projekte i aktivnosti.

Svrha ovog Vodiča, osim povećanja transparentnosti rada Općine i informiranja mještana o načinu raspolaganja javnim sredstvima je i povećanje interesa javnosti za općinske aktivnosti i projekte te u konačnici i njenoj većoj uključenosti u proračunski proces Općine Tompojevci.

Nadam se da smo u tome uspjeli. Ovaj dokument je namijenjem vama, a mi smo na raspolaganju za sve vaše prijedloge i sugestije.

Zamjenik Općinskog načelnika

koji obnaša dužnost općinskog načelnika

 Zdravko Zvonarić

**OPĆENITO O PRORAČUNU**

**ŠTO JE PRORAČUN?**

Proračun je jedan od najvažnijih dokumenata koji se donosi na razini jedinice lokalne samouprave.

Proračun je akt kojim se procjenjuju prihodi i primici te utvrđuju rashodi i izdaci jedinice lokalne samouprave za proračunsku godinu. Uz proračun donosi se i **projekcija** prihoda i primitaka te rashoda i izdataka za **dvije godine unaprijed.**

Propisi kojim su regulirana sva pitanja vezana uz proračun je Zakon o proračunu (Narodne novine 87/08,136/12,15/15).

**KAKO SE DONOSI PRORAČUN?**

Proračun donosi predstavničko tijelo jedinica lokalne samouprave (Općinsko vijeće Općine Tompojevci).

Proračun se prema Zakonu mora donijeti najkasnije do konca tekuće godine za iduću godinu prema prijedlogu kojeg utvrđuje načelnik i dostavlja predstavničkom tijelu do 15. studenog tekuće godine

Ako se proračun ne donese u roku slijedi:

* Privremeno financiranje
* Raspuštanje Općinskog vijeća i Načelnika
* Prijevremeni izbori za Općinsko vijeće i općinskog Načelnika

**SADRŽAJ PRORAČUNA**

***OPĆI DIO*** proračuna čini Račun prihoda i rashoda i Račun financiranja, strukturu prihoda i primitaka te rashoda i izdataka po vrstama.

***POSEBNI DIO*** proračuna sastoji se od plana rashoda i izdataka proračunskih korisnika iskazanih po vrstama, raspoređenih u programe koji se sastoji od aktivnosti i projekata. Unutar svakog od razdjela nalaze se programi i aktivnosti koji se planiraju financirati,a u okviru područja nadležnosti općinske uprave.

***PLAN RAZVOJIH PROGRAMA*** je dokument sastavljen za trogodišnje razdoblje koji sadrži ciljeve i prioritete razvoja JLP(R)S povezane s programskom i organizacijskom klasifikacijom proračuna.

**PRIHODI I PRIMICI, RASHODI I IZDACI PRORAČUNA PO VRSTAMA**

Prihodi i primici Proračuna prema ekonomskoj klasifikaciji obuhvaćaju:

* prihode poslovanja
* prihode od prodaje nefinancijske imovine
* raspoloživa sredstva iz prethodnih godina

Rashodi i izdaci Proračuna prema ekonomskoj klasifikaciji obuhvaćaju:

* rashode poslovanja
* rashode za nabavu nefinancijske imovine
* izdatke za financijsku imovinu i otplate zajmova

**VAŽNO JE ZNATI!**

Jedno od najvažnijih načela Proračuna je da isti mora biti **uravnotežen = ukupna visina planiranih prihoda mora biti istovjetna ukupnoj visina planiranih rashoda**



Određeni rashodi mogu se financirati isključivo iz određenih prihoda – namjenski prihodi.

**PRIHODI PRORAČUNA I NJIHOVA NAMJENA**

**Za što se koriste?**

Prihodi od prodaje imovine = isključivo za kapitalna ulaganja (investicije)

Komunalni prihodi = isključivo za komunalne programe

Komunalni doprinos= gradnja objekata i uređaja komunalne infrastrukture

Komunalna naknada = održavanje objekata i uređaja komunalne infrastrukture

Nenamjenski prihodi = (porezi, zakup posl. prostora, ostali prihodi) mogu financirati sve vrste rashoda, a u općini Tompojevci uglavnom se troše za:

* Javne potrebe
* Materijalne rashode Općine
* Pokriće nedostataka komunalnih prihoda u održavanju komunalne infrastrukture (Program održavanje komunalne infrastrukture viši je od prihoda koji se uberu za tu namjenu)

**RASHODI PRORAČUNA**

* Rashodi poslovanja
* Materijalni rashodi
* Financijski rashodi
* Subvencije
* Naknada građanima i kućanstvima na temelju osiguranja i druge naknade
* Ostali rashodi
* Rashodi za nabavu nefinancijske imovine

**Dali se proračun može mijenjati?**

Proračun nije „statičan” akt već se, sukladno Zakonu može mijenjati tijekom proračunske godine **„rebalans”. Procedura** izmjena Proračuna istovjetna je proceduri njegova donošenja: „rebalans” predlaže načelnik, a donosi Općinsko vijeće.

Tijekom proračunske godine, a u slučaju da se, zbog nastanka novih obveza za proračun ili promjena gospodarskih kretanja, povećaju rashodi i/ili izdaci odnosno smanjenje prihoda i/ili primici, načelnik može na prijedlog Upravnog odijela nadležnog za financije obustaviti izvršavanje pojedinih rashoda i/ili izdataka.

**Kako se Općina može zaduživati?**

Općina se može dugoročno zaduživati

* Isključivo za kapitalne investicije
* Investicija planirana u Proračunu
* Prethodna suglasnost Općinskog vijeća
* Suglasnost Vlade RH

Ukupan opseg zaduživanje (godišnja obveza anuiteta po zaduženju Općine kao i anuiteta po danim jamstvima i suglasnostima (trgovačkim društvima i ustanovama Općine) ne smije prelaziti 20% prihoda proračuna (bez prihoda od domaćih i stranih pomoći, donacija, sufinanciranja građana)

Općina se može kratkoročno zaduživati

* Bez posebnih suglasnosti
* Pokriće nelikvidnosti
* Unutar jedne godine

**Općina Tompojevci nema ni kratkoročnih ni dugoročnih** **zaduženja.**

**PRORAČUN OPĆINE TOMPOJEVCI ZA 2017.GODINU**

**I PROJEKCIJA PRORAČUNA ZA**

**2018. I 2019. GODINU**

PRIHODI I PRIMICI, RASHODI I IZDACI PRORAČUNA 2017.

I PROJEKCIJE PRORAČUNA ZA 2018. 2019. GODINU URAVNOTEŽENI

**PRIHODI PRORAČUNA ZA 2017.**

|  |  |
| --- | --- |
| PRIHODI PRORAČUNA | Proračun 2017. |
| **6 PRIHODI POSLOVANJA**  | **5.411.650,00** |
| 61 Prihodi od poreza  | 1.118.500,00 |
| 63 Pomoći  | 3.224.750,00 |
| 64 Prihodi od imovine  | 763.500,00 |
| 65 Prihodi od upravnih i administrativnih pristojbi, pristojbi po posebnim propisima i naknada  | 294.900,00 |
| 68 Ostali prihodi  | 10.000,00 |
| **7 PRIHODI OD PRODAJE NEFINANCIJSKE IMOVINE**  | **148.800,00** |
| 71 Prihodi od prodaje ne proizvedene imovine  | 148.800,00 |
| **UKUPNI PRIHODI (6+7)** | **5.560.450,00** |

1. Prihodi poslovanja obuhvaćaju:

1a) Prihodi od poreza obuhvaćaju poreze koji su isključivi prihod Općine Tompojevci propisani Odlukom o porezima.

1b) Prihodi od pomoći uključuju prihode od pomoći iz državnog i županijskog proračuna, pomoći od ostalih subjekata unutar opće države (HZZ, HZZO), kapitalne pomoći od ostalih izvanproračunskih korisnika državnog proračuna (Fond za zaštitu okoliša) i kapitalne pomoći iz državnog proračuna temeljem prijenosa EU sredstava.

1c) Prihode od imovine čine Prihodi od financijske imovine (kamate na oročena sredstva i zatezne kamate) i Prihoda od nefinancijske imovine (naknada od koncesije i pravo služnosti, prihod od zakupa i iznajmljivanja imovine, spomenička renta, legalizacija objekata)

1d) Prihodi od administrativnih pristojbi, pristojbi po posebnim propisima, u koje se ubrajaju prihodi od administrativnih pristojbi (po Odluci vijeća, upravne pristojbe), prihodi po posebnim propisima (vodni doprinos, šumski doprinos, komunalne naknade i komunalnog doprinosa)

1e)ostali prihodi ( prihodi ovršnog postupka za komunalnu naknadu)

1. Prihodi od prodaje nefinancijske imovine

2a) prihod od prodaje zemljišta u vlasništvu RH

**RASHODI PRORAČUNA ZA 2017.**

|  |  |
| --- | --- |
| RASHODI PRORAČUNA | Proračun 2017. |
| **3 RASHODI POSLOVANJA**  | **2.839.490,00** |
| 31 Rashodi za zaposlene  | 640.306,00 |
| 32 Materijalni rashodi  | 1.711.205,00 |
| 34 Financijski rashodi  | 18.664,00 |
| 35 Subvencije  | 40.000,00 |
| 36 Pomoći dane u inozemstvo i unutar opće države  | 6.000,00 |
| 37 Naknade građanima i kućanstvima  | 107.360,00 |
| 38 Ostali rashodi  | 315.955,00 |
| **4 RASHODI ZA NABAVU NEFINANCIJSKE IMOVINE** | **2.720.690,00** |
| 42 Rashodi za nabavu proizvedene dugotrajne imovine  | 2.720.690,00 |
| **UKUPNI RASHODI (3+4)** | **5.560.450,00** |

1.Rashodi poslovanja obuhvaćaju

1a) Rashodi za zaposlene čine rashodi za plaće (sredstva za plaće djelatnika općinske uprave i javnih radova), doprinosi za plaće (planirane obveze na ime doprinosi iz i na plaće), te ostali rashodi za zaposlene (rashodi za materijalna prava temeljem Pravilnika o materijalnim pravima djelatnika).

1b) Materijalni rashodi obuhvaćaju rashode za usluge. Naknade troškova zaposlenima (službena putovanja, naknade za prijevoz za dolazak na posao i s posla, stručno usavršavanje zaposlenima i ostale naknade troškova zaposlenima). Rashodi za materijal i energiju (uredski materijal, materijal i sirovine, energija, materijal i dijelovi za tekuće i investicijsko održavanje, sitan inventar i auto gume i sl.) Rashodi za usluge(telefona i pošte, tekućeg investicijskog održavanje, usluge promidžbe i informiranja, komunalne usluge, zdravstvene i veterinarske usluge, računalne i ostale usluge). Naknade troškova osobama izvan radnog odnosa (stručno osposobljavanje) te ostali nespomenuti rashodi poslovanja (naknade za rad predstavničkih i izvršnih tijela, povjerenstva i sl., premija osiguranja, reprezentacija, članarina, pristojbe i naknade i ostali nespomenuti rashodi poslovanja).

1c) U okviru Financijskih rashoda planirani su rashodi za bankarske usluge i usluge platnog prometa, kamate i ostale nespomenute financijske rashode.

1d) Rashodi za Subvencije obuhvaćaju subvencije poljoprivrednicima i obrtnicima.

1e) Pomoći dane u inozemstvo i unutar opće države odnose se na Ugovor o sufinanciranju provedbe medijske kampanje borbe protiv ovisnosti i duhanskim proizvodima, alkoholu i drogama na području VSŽ i projekt besplatnog organiziranja prijevoza umirovljenika.

1f) Naknade građanima i kućanstvima obuhvaćaju rashoda na ime pomoći i naknada iz Socijalnog programa.

1g) Ostali rashodi **-** Donacije (naknade za rad udruga u kulturi, sportu, socijali, javne potrebe ostalih udruga, razvoj civilnog društva, predškolski odgoj i osnovnoškolsko obrazovanje, financiranje političkih stranaka i sl.)

2. Rashodi za nabavu nefinancijske imovine

2a) Rashodi za nabavu proizvedene dugotrajne imovine obuhvaćaju: rashodi za građevinske objekte (rekonstrukcija Centra za javne inicijative i vanjska fasada općinske zgrade, solarni paneli). Rashode za nabavu postrojenja i opreme (odnose se na planiranu nabavu opreme za navodnjavanje program prekogranične suradnje).

Investicije predviđene Programom gradnje objekata i uređaja komunalne infrastrukture (ulaganje u rekonstrukciju cesta, nabava komunalne opreme, priključak na vodovodnu mrežu, oprema za mrtvačnice).

Rashodi za nematerijalnu proizvedenu imovinu (izrada projektne dokumentacije doma kulture Mikluševci i izradu urbanističkog plana naselja Tompojevci).

**PRORAČUN PO PROGRAMIMA**

**Program Općinsko vijeće** - obuhvaća sredstva za redovan rad Općinskog vijeća (naknade vijećnicima i političkim strankama, reprezentacija, i troškovi za izbore predstavničkih i izvršnih tijela).

**Program mjesna samouprava** - obuhvaća sredstva za rad mjesnih odbora (režijski troškovi po objektima mjesnih odbora i održavanje istih, naknade za rad vijeća mjesnih odbora).

**Program ured načelnika** – obuhvaća rashode za redovnu djelatnost u Uredu općinskog načelnika (uključuje rashode za dužnosnike, službena putovanja, troškove reprezentacije, režijske rashode i sl.).

**Program programi i projekti** – obuhvaća prekograničnu suradnju, revitalizacija ritova, (uređenje i čuvanje okoline i krajolika.).

**Program dani stradanja** - program obuhvaća rashode reprezentacije, rashodi protokola.

**program dani općine** – obuhvaća obilježavanje dana povratka na naše područje nakon domovinskog rata (odnosi se na rashode za reprezentaciju i rashode protokola).

**Program građevinski objekti** – odnose se na rekonstrukciju centra za javne inicijative, izradu projektne dokumentacije za dom kulture Mikluševci, radove vanjske fasade općinske zgrade.

**Program prostorno uređenje i unapređenje stanovanja** – odnosi se na izradu urbanističkog plana naselja Tompojevci

**Program energetske učinkovitosti** – odnosi se na nabavu solarnih panela.

**Program potpora u poljoprivredi** - subvencije poljoprivrednicima

**Program europske unije** - uključuju sredstva planirana za razvoj ljudskog potencijala

**Program javna uprava i administracija** - rashodi se odnose na rashode za zaposlene, rashode za službena putovanja, premije osiguranja, reprezentaciju, režijske rashode i sl.,te stručno osposobljavanje.

**Program socijalna skrb** - pomoć za podmirenje troškova stanovanja, ostale pomoći obiteljima i kućanstvima (sufinanciranje borbe protiv ovisnosti alkohola, duhana i droge, pomoći za novorođenu djecu, sufinanciranje karata za prijevoz srednjoškolaca, naknadu za kupovinu školskih knjiga, božićne pakete za djecu do 14. godina), pomoć za ogrjev.

**Program održavanje komunalne infrastrukture** - ovaj program uključuje sljedeće aktivnosti: održavanje nerazvrstanih cesta, rashodi se odnose na komunalne usluge (čišćenje nerazvrstanih cesta u zimskom periodu) i održavanje nerazvrstanih cesta redovno i izvanredno, održavanje javne rasvjete, održavanje javne površine i groblja.

**Program gradnja objekata i uređaja komunalne infrastrukture** - rashod se odnosi na rekonstrukciju cesta, nabavu komunalne opreme, priključak na vodovodnu mrežu groblja, nabava opreme za mrtvačnice

**Program promicanje kulture** – obuhvaća kulturne manifestacije i kulturno umjetnički amaterizam, poticanje kulturne djelatnosti, njegovanje tradicije i običaja.

**Program sport i rekreacija** – obuhvaća poticanje sportske djelatnosti kroz nogometne klubove i ostale sportske udruge.

**Program javne potrebe ostalih udruga** -obuhvaća poboljšanje uvjeta u okviru brige za djecu i mlade, braniteljsku populaciju, te osobe treće životne dobi i drugi.

**Program razvoj civilnog društva** - odnosi se na redovno financiranje udruga (jačanje razvoja ruralnih prostora općine Tompojevci putem suradnje s drugim JLS i organizacijama, vjerske zajednice i udruga potrošača).

**Program predškolski odgoj, osnovno, srednje i visoko obrazovanje** – odnosi se na rashode na režijske troškove te sufinanciranje rada dječje igraonice i sufinanciranje redovitog programa predškolskog odgoja.

**Program nacionalne manjine** – obuhvaća redovan rad tijela nacionalnih manjina,očuvanje običaja i njegovanje jezika nacionalnih manjina.

**Program gospodarstvo** – rashodi se odnose na odvoz uginule stoke i uređenje poljskih putova.

**Program zaštite i spašavanja** – obuhvaća naknade za rad civilne zaštite, izdvajanje 5% od vlastitih sredstava za rad DVD-a, sufinanciranje Hrvatske gorske službe spašavanja i obveza izdvajanja iz proračuna 0,7% od vlastitih sredstava za rad Crvenog križa.

**Program zaštite okoliša** - rashodi se odnose na odvoz komunalnog otpada po naseljima i deratizaciju i dezinsekciju.

**PROJEKCIJA PRORAČUNA ZA 2018. I 2019. GODINU**

|  |  |  |
| --- | --- | --- |
| PRIHODI POJEKCIJE PRORAČUNA | Projekcija proračuna2018. | Projekcija proračuna 2019. |
| **PRIHODI POSLOVANJA 6** | **4.309.115,00** | **4.221.760,00** |
| Prihodi od poreza 61 | 1.168.500,00 | 1.174.420,00 |
| Pomoći 63 | 2.058.215,00 | 1.893.610,00 |
| Prihodi od imovine 64 | 773.600,00 | 796.880,00 |
| Prihodi od upravnih i administrativnih pristojbi, pristojbi po posebnim propisima i naknada 65 | 298.300,00 | 346.350,00 |
| Ostali prihodi 68 | 10.500,00 | 10.500.00 |
| **PRIHODI OD PRODAJE NEFINANCIJSKE IMOVINE 7** | **148.800,00** | **148.800,00** |
| Prihodi od prodaje neproizvedene imovine 71 | 148.800,00 | 148.800,00 |
| **UKUPNO: 6+7** | **4.457.915,00** | **4.370.560,00** |

**RASHODI PROJEKCIJE PRORAČUNA ZA 2018. I 2019. GODINU**

|  |  |  |
| --- | --- | --- |
| RASHODI PROJEKCIJE PRORAČUNA | Projekcija proračuna 2018. | Projekcija proračuna 2019. |
| **RASHODI POSLOVANJA 3** | **2.702.785,00** | **2.638.080,00** |
| Rashodi za zaposlene 31 | 672.015,00 | 672.040,00 |
| Materijalni rashodi 32 | 1.475.750,00 | 1.399.470,00 |
| Financijski rashodi 34 | 19.630,00 | 19.550,00 |
| Subvencije 35 | 94.500,00 | 94.500,00 |
| Pomoći dane u inozemstvo i unutar opće države 36 | 6.000,00 | 6.000,00 |
| Naknade građanima i kućanstvima 37 | 111.950,00 | 111.200,00 |
| Ostali rashodi 38 | 322.940,00 | 335.320,00 |
| **RASHODI ZA NABAVU NEFINANCIJSKE IMOVINE** | **1.755.130,00** | **1.732.480,00** |
| Rashodi za nabavu proizvedene dugotrajen imovine 42 | 1.755.130,00 | 1.732.480,00 |
| **UKUPNO 3+4** | **4.457.915,00** | **4.370.560,00** |

**Važni kontakti i korisne informacije:**

Kontakt telefon: 032 514-184, 514-185, 514-186

Internet adresa: [www.opcina-tompojevci.hr](http://www.opcina-tompojevci.hr)

E-mail adresa za izravnu komunikaciju sa Općinskim načelnikom, te Jedinstvenim upravnim odjelom : opcina-tompojevci@vk.t-com.hr